smcproject/ml-wiki-sentences huggingface dataset:
അമേരിക്കൻ മോളിക്യൂളാർ ബയോളജിസ്റ്റും, ജനിതകശാസ്ത്രജ്ഞനും , ജന്തുശാസ്ത്രജ്ഞനും ആയ ജെയിംസ് ഡി. വാട്സൻ എഴുതിയ ഡി.എൻ.എയുടെ 'ഇരട്ടക്കോണി'മാതൃക കണ്ടുപിടിത്തത്തിന്റെ ആത്മകഥാപരമായ വിവരണമാണ് ദ ഡബിൾ ഹെലിക്സ്:എ പേഴ്സണൽ അക്കൗണ്ട് ഓഫ് ദ ഡിസ്കവറി സ്ട്രക്ചർ ഓഫ് ഡി.എൻ.എ. 1953-ൽ ഫ്രാൻസിസ് ക്രിക്ക്, വിൽക്കിൻസ്, വാട്സൻ എന്നീ മൂന്ന് ശാസ്ത്രജ്ഞർ ചേർന്ന് ഡി.എൻ.എ.യുടെ ഘടന കണ്ടുപിടിച്ചതിൻറെ അംഗികാരമായി മൂന്ന് പേർക്കും 1962-ലെ നോബൽ സമ്മാനം ലഭിച്ചിരുന്നു.
Notes അവലംബം James D. Watson, The Double Helix: A Personal Account of the Discovery of the Structure of DNA (1968), Atheneum, 1980, ISBN 0-689-70602-2 , OCLC 6197022 James D. Watson, The Annotated and Illustrated Double Helix , edited by Alexander Gann and Jan Witkowski (2012) Simon Schuster , ISBN 978-1-4767-1549-0 .
James D. Watson, The Double Helix: A Personal Account of the Discovery of the Structure of DNA (1980 Norton Critical Edition) , editor Gunther Stent, W.W. Norton, ISBN 0-393-95075-1 .
Sayre, Anne.
Rosalind Franklin and DNA (1975), New York: W.W. Norton and Company, ISBN 0-393-32044-8 Wilkins, Maurice , The Third Man of the Double Helix: The Autobiography (2003), Oxford U Press, ISBN 0-19-860665-6 പുറം കണ്ണികൾ Interview with editors of the Annotated and Illustrated edition, 2012 Photos of the first edition of The Double Helix A Reader's Guide to The Double Helix , 2009 by Kenneth R. Miller , a biology professor at Brown University Resource Page for The Double Helix used in Biology 20, The Foundations of Living Systems , a course at Brown University 'DNA Pioneer James Watson Reveals Helix Story Was Almost Never Told,' Robin McKie, The Observer , 8 December 2012
ഫൈസ അഹ്മദ് ഖാൻ
ഒരു ഇന്ത്യൻ ഡോക്യുമെന്ററി സംവിധായികയാണ് മുംബൈ സ്വദേശിയായ ഫൈസ അഹ്മദ് ഖാൻ .
ചലച്ചിത്രരംഗത്ത് ദി ഗ്രേറ്റ് ഇന്ത്യൻ മാര്യേജ് ബസാർ (2011) സൂപ്പർമെൻ ഓഫ് മലെഗൺ (2012) വെൻ ഓൾ ലാൻഡ് ഈസ് ലോസ്റ്റ്, ഡു വി ഈറ്റ് കോൽ?
(2016) പുരസ്കാരങ്ങൾ സൂപ്പർമെൻ ഓഫ് മലെഗൺ Jury Award for Best Documentary at Asiatica Film Mediale, Rome Jury Award for Best Documentary at Kara Film Festival, Pakistan Best Debut Film at Film South Asia, Nepal Best Editing, Documentary and Director at the Asian Festival of First Films, Singapore Best Editing at the Asian TV Awards, Singapore Audience Choice Award for Documentary, Indian Film Festival of Los Angeles (IFFLA) Golden Camera Award for Best Documentary, US International Film and Video Festival Gold Awards for Editing and Best Documentary and a Silver Award for Sound Design, Indian Documentary Producers Association Best Documentary at Bollywood and Beyond, Stuttgart Youth Choice Award at Vesoul Asian Film Festival.
Special Mention at Best Film Festival, Romania ref name=glamshamawards / അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഫൈസ അഹ്മദ് ഖാൻ സംവിധായകന് Faiza അഹ്മദ് ഖാൻ ചർച്ച
ഫൈസലാബാദ് ജില്ല (പാക്കിസ്താൻ)
പാകിസ്താനിലെ പഞ്ചാബ് സംസ്ഥാനത്തിലുൾപ്പെടുന്ന ഒരു ജില്ലയാണ് ഫൈസൽബാദ് .
1998ലെ കണക്കനുസരിച്ച് 3,029,547 ആണ് ഇവിടത്തെ ജനസംഖ്യ.
കറാച്ചിയും ലാഹോറും കഴിഞ്ഞാൽ പാകിസ്താനിലെ വലിയ നഗരങ്ങളിലൊന്നാണിത്.
ഭരണ സംവിധാനത്തിനായി ഈ ജില്ലയെ എട്ട് താലൂക്കുകളായി വിഭജിച്ചിട്ടുണ്ട്.
മദീന ടൗൺ, ലിയർപൂർ, ജിന്ന, ഇഖ്ബാൽ, ചാക്ക് ജുംറ തുടങ്ങിയവ ഇവിടത്തെ താലൂക്കുകളാണ്.
അവലംബം ↑ Faisalabad, Punjab Police profile ↑ ↑
ഫൈവ് പോയന്റ് സംവൺ - വാട്ട് നോട്ട് ടു ഡു അറ്റ് ഐഐടി ഇംഗ്ലീഷ് വിലാസം https://ml.wikipedia.org/wiki/Five_Point_Someone
ചേതൻ ഭഗതിന്റെ ആദ്യ നോവലാണു് ഫൈവ് പോയന്റ് സംവൺ- വാട്ട് നോട്ട് ടു ഡു അറ്റ് ഐഐടി ‍.
2004ഇൽ ഇറങ്ങിയ ഇത് ഇന്ത്യയിൽ ഏറ്റവും കൂടുതൽ വില്പനയുള്ള നോവലുകളിൽ ഒന്നാണു് കഥാ തന്തു
1991 മുതൽ 1995 വരെ ഉള്ള കാലഘട്ടത്തിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി, ഡെൽഹിയിൽ നടക്കുന്നതാണു ഈ കഥ .
ഹരികുമാർ (കഥാകാരൻ), റയാൻ ഒബറോയ്, അലോക് ഗുപ്ത എന്നിവരാണു മുഖ്യ കഥാപാത്രങ്ങൾ.
ഐ ഐ ടിയിലെ ഗ്രേഡിങ് സമ്പ്രദായവുമായ് യോജിക്കാൻ പറ്റാതെ ഇവർ കാണിച്ചു കൂട്ടുന്ന വിക്രിയകൾ ഈ നോവലിൽ മനോഹരമായ് അവതരിപ്പിച്ചിരിക്കുന്നു.
2009 ൽ, വിധു വിനോദ് ചോപ്ര നിർമ്മിച്ച് രാജ്കുമാർ ഹിറാനി സംവിധാനം ചെയ്ത 3 ഇഡിയറ്റ്സ് എന്ന ചലച്ചിത്രം ഈ നോവലിനെ ആസ്പദമാക്കിയുള്ളതായിരുന്നു.
അഭിജാത് ജോഷി തിരക്കഥ രചിച്ച ഈ ചിത്രത്തിൽ അമീർഖാൻ , കരീനാ കപൂർ , ആർ. മാധവൻ , ശർമൻ ജോഷി , ബൊമൻ ഇറാനി , ഓമി വൈദ്യ എന്നിവർ പ്രധാന കഥാപാത്രങ്ങളെ അവതരിപ്പിച്ചു.
ഒട്ടനവധി ദേശീയ, അന്തർദേശീയ പുരസ്കാര നിർണ്ണയ സമിതികളിൽ നിന്നായി നാൽപതോളം പുരസ്കാരങ്ങൾ ഈ ചലച്ചിത്രം കരസ്ഥമാക്കി.
വരുമാന ലഭ്യതയിൽ ഒട്ടനവധി ബോക്സ് ഓഫീസ് റിക്കാർഡുകൾ തകർത്ത ഈ ചിത്രം 2013 ഓഗസ്റ്റിലെ കണക്കനുസരിച്ച്, ഏറ്റവും കൂടുതൽ മൊത്ത വരുമാനം കരസ്ഥമാക്കിയ രണ്ടാമത്തെ ഇന്ത്യൻ ചലച്ചിത്രമാണ്.
കഥാകാരനായ ചേതൻ ഭഗത് , ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി വിദ്യാർത്ഥിയായിരുന്നു.
ഫൈവർ ഇംഗ്ലീഷ് വിലാസം https://ml.wikipedia.org/wiki/Fiverr
ഫ്രീലാൻസ് സേവനങ്ങൾ‌ക്കായുള്ള ഒരു ഇസ്രായേലി ഓൺലൈൻ വിപണന കേന്ദ്രമാണ് ഫൈവർ .
2010 ൽ സ്ഥാപിതമായതും ഇസ്രായേലിലെ ടെൽ അവീവ് ആസ്ഥാനമാക്കി പ്രവർത്തിക്കുന്നതുമായ കമ്പനി, ഫ്രീലാൻ‌സർ‌മാർ‌ക്ക് ലോകമെമ്പാടുമുള്ള ഉപഭോക്താക്കൾ‌ക്ക് സേവനങ്ങൾ‌ നൽ‌കുന്നതിനുള്ള ഒരു വേദി നൽകുന്നു.
ചരിത്രം ടെൽ അവീവിലെ മുൻ ഫൈവർ ആസ്ഥാനം
മൈവർ കോഫ്മാനും ഷായ് വിനിഞ്ചറും ചേർന്നാണ് ഫിവർ സ്ഥാപിച്ചത്, 2010 ഫെബ്രുവരിയിലാണ് ഇത് ആരംഭിച്ചത്.
ഫ്രീലാൻസ് കരാറുകാർ വാഗ്ദാനം ചെയ്യുന്ന വിവിധതരം ഡിജിറ്റൽ സേവനങ്ങൾ വാങ്ങാനും വിൽക്കാനും ആളുകൾക്ക് രണ്ട് വശങ്ങളുള്ള ഒരു പ്ലാറ്റ്ഫോം നൽകുന്ന ഒരു വിപണനകേന്ദ്രമാണ് സ്ഥാപകർ മുന്നോട്ട് വച്ചത്.
എഴുത്ത്, വിവർത്തനം, ഗ്രാഫിക് ഡിസൈൻ, വീഡിയോ എഡിറ്റിംഗ്, പ്രോഗ്രാമിംഗ് എന്നിവ സൈറ്റിൽ വാഗ്ദാനം ചെയ്യുന്ന സേവനങ്ങളിൽ ഉൾപ്പെടുന്നു.
ഫൈവറിന്റെ സേവനങ്ങൾ 5 യുഎസ് ഡോളറിൽ ആരംഭിക്കുന്നു, കൂടാതെ ഗിഗ് എക്സ്ട്രാകളുമായി ആയിരക്കണക്കിന് ഡോളർ വരെ പോകാം.
ഓഫർ ചെയ്യുന്ന ഓരോ സേവനത്തെയും "ഗിഗ്" എന്ന് വിളിക്കുന്നു.
2010 ന്റെ തുടക്കത്തിൽ വെബ്‌സൈറ്റ് സമാരംഭിച്ചു, 2012 ആയപ്പോഴേക്കും 1.3 ദശലക്ഷത്തിലധികം ഗിഗുകൾ ഹോസ്റ്റുചെയ്യുന്നു.
വെബ്‌സൈറ്റ് ഇടപാടുകൾ 2011 മുതൽ 600% വർദ്ധിച്ചു.
കൂടാതെ, യുണൈറ്റഡ് സ്റ്റേറ്റ്സിലെ ഏറ്റവും ജനപ്രിയമായ 100 മികച്ച സൈറ്റുകളിലും 2013 ന്റെ തുടക്കം മുതൽ ലോകത്തിലെ മികച്ച 200 സൈറ്റുകളിലും Fiverr.com സ്ഥാനം നേടി.
2010 ജൂൺ 1 ന് ഗൈ ഗാംസുവിൽ നിന്നും മറ്റ് എയ്ഞ്ചൽ നിക്ഷേപകരിൽ നിന്നും ഒരു മില്യൺ യുഎസ് ഡോളർ നിക്ഷേപം ഫൈവറിന് ലഭിച്ചു, 2012 മെയ് മാസത്തിൽ ഫൈവർ 15 മില്യൺ യുഎസ് ഡോളർ അക്സൽ പാർട്ണർമാരിൽ നിന്നും ബെസ്സെമർ വെഞ്ച്വർ പാർട്ണർമാരിൽ നിന്നും ധനസഹായം നേടി, കമ്പനിയുടെ മൊത്തം ധനസഹായം 20 ദശലക്ഷം യുഎസ് ഡോളറിലെത്തിക്കുന്നു.
അവലംബം ↑ ↑ ↑ CrunchBase Profile – Fiverr ↑ ↑ ↑ ↑ ↑
ഫൈസ അഹമ്മദ് ഇംഗ്ലീഷ് വിലാസം https://ml.wikipedia.org/wiki/Fayza_Ahmed Ahmed in 1959
ഒരു സിറിയൻ-ഈജിപ്ഷ്യൻ-ലെബനീസ് ഗായികയും നടിയുമായിരുന്നു ഫൈസ അഹമ്മദ് (അറബിക്: فايزة أحمد; ഡിസംബർ 5, 1934 - സെപ്റ്റംബർ 24, 1983) .
കരിയറിൽ ആറ് സിനിമകളിൽ അഭിനയിച്ചു.
ഫൈസ അഹമ്മദ് 1934-ൽ ഡമാസ്കസിൽ ഒരു സിറിയൻ പിതാവിന്റെയും ലെബനീസ് അമ്മയുടെയും മകളായി ജനിച്ചു.
അവർക്ക് അഞ്ച് മക്കളും ഒമ്പത് പേരക്കുട്ടികളും ഉണ്ടായിരുന്നു.
ഫീൽഡ് ഇതിനകം തന്നെ ശക്തരായ എതിരാളികളാൽ തിങ്ങിനിറഞ്ഞ സമയത്താണ് ഫായ്സ അഹ്മദ് പാടുന്നത്.
അവരിൽ താഴെപ്പറയുന്നവർ ഉൾപ്പെടുന്നു; നജാത്ത് അൽ സാഗിറ (born 1938) വാർദ അൽദ്ജസൈറിയ (1939–2012), Sabah (singer) (1927–2014), ഷാദിയ (1931–2017), ഫൈറൂസ് (born 1934), and others.
കാൻസർ ബാധിച്ച് 1983ൽ കെയ്‌റോയിൽ വെച്ച് ഫയ്‌സ അഹമ്മദ് അന്തരിച്ചു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഫൈസ അഹമ്മദ്
ഫൈസലാബാദ്
കിഴക്കൻ പാകിസ്താനിലെ പഞ്ചാബ് പ്രവിശ്യയിൽ സ്ഥിതിചെയ്യുന്ന ഒരു പ്രധാന നഗരമാണ് ഫൈസലാബാദ് .
കറാച്ചിയും ലാഹോറും കഴിഞ്ഞാൽ പാകിസ്താനിലെ ഏറ്റവും വലിയ നഗരമായ ഫൈസലാബാദ് ലയാൽപൂർ എന്ന പേരിലാണ് അറിയപ്പെട്ടിരുന്നത് .
ബ്രിട്ടീഷ് ഇന്ത്യയിലെ വ്യക്തമായി രൂപകല്പന ചെയ്ത നഗരങ്ങളിലൊന്നാണിത് .
പാകിസ്താനിലെ പ്രധാന വ്യാവസായികനഗരമാണ് ഫൈസലാബാദ്.
പാകിസ്താന്റെ ആഭ്യന്തര ഉത്പാദനത്തിന്റെ 20 ശതമാനം സംഭാവനയും ഫൈസലാബാദിൽനിന്നുമാണ് .
പാകിസ്താന്റെ മാഞ്ചസ്റ്റർ എന്നും ഈ നഗരം അറിയപ്പെടുന്നു .
2014ലെ കണക്കുകൾ അനുസരിച്ച് ഫൈസലാബാദ് നഗരത്തിലെ ജനസംഖ്യ എഴുപത്തിയഞ്ച് ലക്ഷത്തോളമാണ്.
പതിനെട്ടാം നൂറ്റാണ്ടുവരെ സിഖുകളുടെ നിയന്ത്രണത്തിലായിരുന്ന ഈ പ്രദേശം 1849ൽ ആംഗ്ലോ സിഖ് യുദ്ധത്തിൽ വിജയിച്ച ബ്രിട്ടീഷുകാർ പിടിച്ചടക്കി.
1880ൽ ബ്രിട്ടീഷ് ഓഫീസറായിരുന്ന ക്യാപ്ടൻ പോം യങാണ് ഇവിടെ നഗരത്തിന്റെ നിർമ്മാണത്തിന് മുൻകൈയെടുത്തത്.
ബ്രിട്ടന്റെ ദേശീയപതാകയായ യൂണിയൻ ജാക്കിന്റെ ആകൃതിയിലാണ് നഗരനിർമ്മാണം പുരോഗമിച്ചത് .
1892ൽ നഗരത്തിൽ റെയിൽപാത നിർമ്മിക്കാൻ ബ്രിട്ടീഷ് ഗവണ്മെന്റ് തീരുമാനിച്ചു.
1895ഓടെ റയില്പാത നിർമ്മാണം പൂർത്തിയായി.
ഇക്കാലയളവിൽ പഞ്ചാബ് ഗവർണറായിരുന്ന സർ ജെയിംസ് ബ്രോഡ്വുഡ് ലയാലിനോടുള്ള ആദരസൂചകമായി നഗരത്തിനു ലയാൽപൂർ എന്ന പേർ നൽകി.
ഇരുപതാം നൂറ്റാണ്ടിന്റെ ആരംഭത്തോടെ കാർഷികസർവകലാശാലയടക്കം നിരവധി വിദ്യാഭ്യാസ സ്ഥാപനങ്ങൾ ലയാൽപൂരിൽ സ്ഥാപിതമായി .
1906 മുതൽ ലയാൽപൂർ നഗരം അതേപേരിലുള്ള ജില്ലയുടെ ആസ്ഥാനമായി.
ഈ കാലഘട്ടത്തിൽ കൈത്തറിവ്യവസായം ലയാൽപൂരിൽ പചപിടിക്കുവാൻ തുടങ്ങി.
1943ൽ ഇവിടെയെത്തിയ മുഹമ്മദ് അലി ജിന്ന നഗരചത്വരത്തിൽ ജനങ്ങളെ അഭിസംബോധന ചെയ്യുകയും സ്വതന്ത്ര രാജ്യത്തിനുവേണ്ടിയുള്ള പോരാട്ടത്തിൽ പങ്കെടുക്കുവാൻ ജനങ്ങളോടാവശ്യപ്പെടുകയും ചെയ്തു .
തുടർന്ന് നാലുവർഷത്തോളം ലയാൽപൂരടക്കമുള്ള പ്രദേശങ്ങളിൽ ബ്രിട്ടീഷ് ഭരണത്തിനെതിരെ ജനരോഷം ആളിപ്പടരുകയും സ്വതന്ത്രരാജ്യമെന്ന ആവശ്യം ശക്തമാവുകയും ചെയ്തു.
ഒടുവിൽ 1947ലെ ഇന്ത്യാവിഭജനത്തിന്റെ ഫലമായി പാകിസ്താൻ രൂപംകൊണ്ടു.
ഇതോടെ പഞ്ചാബ് മേഖലയിൽനിന്നും ഹിന്ദു, സിഖ് മതസ്ഥർ ഇന്ത്യയിലേക്കും ഇന്ത്യയിലെ ഹരിയാന, കശ്മീർ മേഖലയിൽനിന്നും മുസ്ലീങ്ങൾ കൂട്ടത്തോടെ പാകിസ്താനിലേക്കും പലായനം ചെയ്തു.
സ്വാതന്ത്ര്യത്തിനുശേഷം ലയാൽപൂർ വൻ വ്യാവസായികപുരോഗതി കൈവരിച്ചു .
സൗദി അറേബ്യയിലെ സുൽത്താനായിരുന്ന ഫൈസൽ രാജാവ് വൻ വ്യാവസായിക നിക്ഷേപങ്ങൾ നഗരത്തിൽ നടത്തുവാൻ തീരുമാനിച്ചു .
അദ്ദേഹത്തോടുള്ള ആദരസൂചകമായി നഗരത്തിനു 1997ൽ ഫൈസലാബാദ് എന്ന് പുനർനാമകരണം ചെയ്തു.
പഞ്ചാബ് സമതലത്തിൽ സ്ഥിതി ചെയ്യുന്ന ഫൈസലാബാദ് നഗരം 1,230 ചതുരശ്ര കിലോമീറ്ററുകളിലായി പരന്നുകിടക്കുന്നു.
ചെനാബ് , രവി നദികൾ നഗരത്തിനു സമീപത്തുകൂടി ഒഴുകുന്നു.
ഈ നദികളിലെ വെള്ളമാണ് നഗരത്തിലും ജില്ലയിലെ മറ്റു ഭാഗങ്ങളിലേയും കാർഷികാവശ്യങ്ങൾക്കായി ഉപയോഗിക്കുന്നത്.
പൊതുവേ ചൂട് കാലാവസ്ഥ അനുഭവപ്പെടാറുള്ള ഫൈസലാബാദിൽ സാധാരണയായി മഴ ലഭിക്കാറ് ജൂലൈ,ഓഗസ്റ്റ് മാസങ്ങളിലാണ് .
എഴുപത്തഞ്ച് ലക്ഷത്തോളം ആളുകളാണ് ഫൈസലാബാദിൽ താമസിക്കുന്നത്.
ജനസംഖ്യയുടെ 98 ശതമാനവും ഇസ്ലാം മതത്തിൽപെട്ടവരാണ്.
ശേഷിക്കുന്ന 1.8 ശതമാനം ക്രിസ്തുമതവിശ്വാസികളും 0.2 % സിഖ് മതസ്ഥരുമാണ്.
1999 ലെ പാകിസ്താൻ സെൻസസ് അനുസരിച്ച് പഞ്ചാബിയും ഉറുദുവുമാണ് ഫൈസലാബാദിലെ പ്രധാന സംസാരഭാഷ.
പഞ്ചാബി ഭാഷയുടെ ഒട്ടുമിക്ക വകഭേദങ്ങളും ഇവിടുത്തുകാർ സംസാരിക്കാറുണ്ട്.
പാകിസ്താനിലെ അതിവേഗം വളരുന്ന നഗരങ്ങളിലൊന്നായ ഫൈസലാബാദിൽ വളരെ മികച്ച ഗതാഗതസംവിധാനങ്ങളാണുള്ളത്.
ഒരു അന്താരാഷ്ട്ര വിമാനത്താവളവും രാജ്യാന്തര ക്രിക്കറ്റ് സ്റ്റേഡിയവും ഇവിടെയുണ്ട് .
താഴെപ്പറയുന്ന നഗരങ്ങളുമായി ഫൈസലാബാദ് ബന്ധം സ്ഥാപിക്കുന്നു.
വുഹാൻ , ചൈന മാഞ്ചസ്റ്റർ യുണൈറ്റഡ്_കിങ്ഡം കോബേ ജപ്പാൻ കോർഡോബ സ്പെയിൻ ടാബ്രിസ് , ഇറാൻ ബെംഗളൂരു , ഇന്ത്യ ലോസ് ആഞ്ചെലെസ് , യു.എസ് ഷാർജ , യു.എ.ഇ Morocco ടാൻജീർ , മൊറോക്കൊ അവലംബം പുറത്തേക്കുള്ള കണ്ണികൾ ഫൈസലാബാദ് നഗരസഭയുടെ വെബ്സൈറ്റ് Archived 2006-08-13 at the Wayback Machine .
പഞ്ചാബ് ഗവണ്മെന്റിന്റെ ഔദ്യോഗിക വെബ്സൈറ്റ്
ഫൈവ് സ്റ്റാർ ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Five_Star_Hospital
ഫൈവ് സ്റ്റാർ ഹോസ്പിറ്റൽ 1997- ൽ പുറത്തിറങ്ങിയ താഹ സംവിധാനം ചെയ്ത മലയാള ചലച്ചിത്രമാണ്.
വിഷ്ണു, സുകുമാരി , ജഗതി ശ്രീകുമാർ , തിലകൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
ബോംബെ രവി സംഗീതസംവിധാനം നിർവ്വഹിച്ചു.
പ്ലോട്ട് അഭിനേതാക്കൾ ജോർജ്ജ് വിഷ്ണു - റാഫേൽ സുകുമാരി ജഗതി ശ്രീകുമാർ തിലകൻ - കാർലോസ് കൽപ്പന - സ്നേഹലത ദേവൻ - വർമ്മ ഗീത - സേതുലക്ഷ്മി ജഗദീഷ് - അടിപൊളി അയ്മൂട്ടി കാവേരി മാള അരവിന്ദൻ എൻ. എഫ്. വർഗ്ഗീസ് - നമ്പ്യാർ ശബ്ദട്രാക്ക്
ബോംബെ രവി സംഗീതം നൽകിയതും വരികൾ രചിച്ചത് യൂസഫലി കെച്ചേരിയുമാണ് .
No. Song Singers Lyrics Length (m:ss) 1 അനാദി ഗായകൻ കെ ജി മാർകോസ്‌ യൂസഫലി കെച്ചേരി 2 ചിരിച്ചെപ്പു കെ ജെ യേശുദാസ് യൂസഫലി കെച്ചേരി 3 ഇത്ര മധുരിക്കുമോ കെ ജെ യേശുദാസ് യൂസഫലി കെച്ചേരി 4 മാമവ മാധവ കെ ജെ യേശുദാസ് യൂസഫലി കെച്ചേരി 5 മറന്നോ നീ നിലാവിൽ കെ ജെ യേശുദാസ് യൂസഫലി കെച്ചേരി 6 മറന്നോ നീ നിലാവിൽ  [F] കെ എസ് ചിത്ര യൂസഫലി കെച്ചേരി 7 വാതിൽ തുറക്കൂ  [M] കെ ജെ യേശുദാസ് യൂസഫലി കെച്ചേരി 8 വാതിൽ തുറക്കൂ   [F] കെ എസ് ചിത്ര യൂസഫലി കെച്ചേരി അവലംബം ബാഹ്യ ലിങ്കുകൾ Five Star Hospital ഇന്റർനെറ്റ് മൂവി ഡാറ്റാബേസിൽ
ഫൈവ് ഫീറ്റ് അപാർട്ട്
2019ൽ ജസ്റ്റിൻ ബാൽഡോണിയുടെ അരങ്ങേറ്റ സംവിധാനമായ അമേരിക്കൻ റൊമാന്റിക് ഡ്രാമ ചിത്രമാണ് ഫൈവ് ഫീറ്റ് അപ്പാർട്ട്.
മിക്കി ഡോട്രിയും തോബിയാസ് ഇക്കോണിസും ചേർന്നാണ് തിരക്കഥ ഒരുക്കിയിരിക്കുന്നത്.
സിസ്റ്റിക് ഫൈബ്രോസിസ് എന്ന അസുഖം ബാധിച്ച ക്ലെയർ വൈൻലാൻഡിൽ നിന്ന് പ്രചോദനം ഉൾക്കൊണ്ടതാണ് ഈ സിനിമ.
ഹേലി ലു റിച്ചാർഡ്‌സണും കോൾ സ്പ്രൂസും സിസ്റ്റിക് ഫൈബ്രോസിസ് ബാധിച്ച രണ്ട് ചെറുപ്പക്കാരായ രോഗികളായി അഭിനയിക്കുന്നു.
പരസ്പരം ആറടി അകലെ നിൽക്കാൻ അവർ നിർബന്ധിതരായിട്ടും ഒരു ബന്ധം പുലർത്താൻ ഈ ചെറുപ്പാക്കാർ ശ്രമിക്കുന്നു.
ഈ സിനിമ 2019 മാർച്ച് 15-ന് യുണൈറ്റഡ് സ്റ്റേറ്റ്സിൽ സിബിഎസ് ഫിലിംസ് ലയൺസ്ഗേറ്റ് വഴി റിലീസ് ചെയ്തു.
നിരൂപകരിൽ നിന്ന് സമ്മിശ്ര നിരൂപണങ്ങൾ ലഭിച്ച ചിത്രത്തിന് ലോകമെമ്പാടുമായി 91 മില്യൺ ഡോളർ ലഭിക്കുകയുണ്ടായി.
രണ്ട് കൗമാരക്കാരായ സ്റ്റെല്ല ഗ്രാന്റ്, വിൽ ന്യൂമാൻ എന്നിവർക്ക് ജനിതക വൈകല്യമായ സിസ്റ്റിക് ഫൈബ്രോസിസ് (സിഎഫ്) എന്ന അസുഖം ബാധിച്ചവരാണ്.
ഈ അസുഖം അവയവങ്ങളെ നശിപ്പിക്കുകയും രോഗികളെ അണുബാധയ്ക്ക് ഇരയാക്കുകയും ചെയ്യുന്നു.
സിസ്റ്റിക് ഫൈബ്രോസിസുള്ള രണ്ട് ആളുകൾ തമ്മിൽ ആറടിയിൽ കൂടുതൽ അടുക്കാൻ പാടില്ല.
തന്റെ ദിനചര്യയുടെ നിയന്ത്രണം നിലനിർത്താൻ ശ്രമിച്ചുകൊണ്ട് തന്റെ രോഗത്തെ നേരിടുന്ന സ്റ്റെല്ല, കൃത്യനിഷ്ഠയോടെ മരുന്ന് കഴിക്കുകയും ഡോക്ടർമാരുടെ നിർദ്ദേശങ്ങൾ കൃത്യമായി പാലിക്കുകയും ചെയ്യുന്നു.
വിദ്വേഷക്കാരനായ വിൽ സ്റ്റെല്ലയെ നിരാശപ്പെടുത്തുന്ന ഒരു മനോഭാവമാണ് കാഴ്ചവയ്ക്കുന്നത്.
ബി. സെപാസിയ ബാധിച്ച വിൽ ഒരു പുതിയ മരുന്ന് പരീക്ഷണത്തിന്റെ ഭാഗമാണ്.
പക്ഷെ ബി.സെപാസിയ ബാധിതനായ വില്ലിന് ശ്വാസകോശ മാറ്റിവയ്ക്കൽ ശസ്ത്രക്രിയ ചെയ്യുവാൻ സാധിക്കില്ല.
എന്നാൽ ലംങ്സ് ട്രാൻസ്പ്ലാൻറ് പട്ടികയിൽ വളരെക്കാലമായി സ്റ്റെല്ലയുണ്ട്.
വിൽ അവന്റെ ചികിത്സകൾ ചെയ്യുന്നില്ലെന്ന് അവൾ കണ്ടെത്തുമ്പോൾ, അവൾ അവനെ സഹായിക്കാൻ ശ്രമിക്കുന്നു.
പ്രത്യുപകാരമായി വിൽ അവളോട് അവളുടെ ഒരു ചിത്രം വരയ്ക്കുവാനുള്ള അനുവാദം ചോദിക്കുക മാത്രമാണ് ചെയ്യുന്നത്.
കാലക്രമേണ, അവർ അവരുടെ ചികിത്സകൾ ഒരുമിച്ച് ചെയ്യാൻ തുടങ്ങുന്നു.
തുടർന്ന് വില്ലും സ്റ്റെല്ലയും പ്രണയത്തിലാവുകയാണ്.
പക്ഷേ ഇരുവർക്കും ആറടിയിൽ കൂടുതൽ അടുക്കാൻ കഴിയില്ല.
സ്റ്റെല്ലയുടെ ജി-ട്യൂബ് അണുബാധിക്കുകയും, അത് മാറ്റിസ്ഥാപിക്കാൻ അവൾക്ക് ശസ്ത്രക്രിയ നടത്തേണ്ടിവരുകയും ചെയ്യുന്നു.
ഓപ്പറേഷന് മുമ്പ് സ്റ്റെല്ലയെ സ്ഥിരമായി പരിചരിച്ച അവളുടെ സഹോദരി എബി ഒരു ഡേർഡെവിൾ സ്റ്റണ്ട് മൂലം മരിച്ചിരുന്നു.
അതിനാൽ അതിജീവിച്ചയാളുടെ കുറ്റബോധം കൊണ്ട് തകർന്ന സ്റ്റെല്ല ഒറ്റയ്ക്ക് ഓപ്പറേഷനെ അഭിമുഖീകരിക്കണം.
സ്റ്റെല്ലയുടെ ശസ്ത്രക്രിയാ തയ്യാറെടുപ്പ് മുറിയിൽ നിന്ന് വിൽ പോകുമ്പോൾ ബാർബ് എന്ന നഴ്സ് അവനെ പിടികൂടി.
തുടർന്ന് ബാർബ് സി.എഫ് ബാധിച്ച രണ്ട് ആളുകളുടെ കഥ പറഞ്ഞുകൊടുക്കുകയാണ്.
ഇവർ തമ്മിൽ പ്രണയത്തിലാവുകയും ആറടി നിയമം ലംഘിച്ച് പരസ്പരം അണുബാധയാവുകയും ശേഷം മരിക്കുകയുമാണ് ചെയ്യുന്നത്.
തുടർന്ന് വിൽ സ്റ്റെല്ലയെ കാണിതിരിക്കുവാൻ തീരുമാനമെടുക്കുന്നു.
അതിനാൽ അവൾ വില്ലിനെ കാണാൻ പദ്ധതിയിടുന്നു.
അവൾ കൃത്യമായി അഞ്ചടി അളക്കുന്ന ഒരു പൂൾ ക്യൂ കൈക്കലാക്കുന്നു.
ഇത് ഉപയോഗിച്ച് അവൾക്ക് വില്ലിൽ നിന്ന് അഞ്ചടി അകലത്തിൽ നിൽക്കുവാൻ സാധിക്കും.
അഭിനേതാക്കൾ സ്റ്റെല്ല ഗ്രാന്റായി ഹേലി ലു റിച്ചാർഡ്സൺ വില്യം ന്യൂമാൻ ആയി കോൾ സ്പ്രൂസ് പോ റമിറെസായി മോയിസസ് ഏരിയാസ് നഴ്‌സ് ബാർബറയായി കിംബർലി ഹെബർട്ട് ഗ്രിഗറി ഡോ. ഹമീദായി പർമീന്ദർ നഗ്ര മെറിഡിത്ത് ന്യൂമാൻ ആയി ക്ലെയർ ഫോർലാനി നഴ്‌സ് ജൂലിയായി എമിലി ബാൽഡോണി എറിൻ ഗ്രാന്റായി സിന്തിയ ഇവാൻസ് ടോം ഗ്രാന്റായി ഗാരി വീക്സ് എബി ഗ്രാന്റായി സോഫിയ ബെർണാഡ് കാമിലയായി സിസിലിയ ലീൽ പ്രകാശനം
2019 മാർച്ച് 15 ന് സിബിഎസ് ഫിലിംസ് ലയൺസ്ഗേറ്റ് വഴി ചിത്രം റിലീസ് ചെയ്തു.
പ്രിന്റുകൾക്കും പരസ്യങ്ങൾക്കുമായി സ്റ്റുഡിയോ $12 മില്യൺ ചെലവഴിച്ചു.
ഫൈവ് ഹൺഡ്രഡ് മീറ്റർ അപ്പർച്ചർ സ്ഫെറിക്കൽ ടെലിസ്കോപ്പ് വിക്കിവാർത്തകളിൽ ബന്ധപ്പെട്ട വാർത്തയുണ്ട്: Final panel added to China's FAST radio telescope FAST under construction
ഫൈവ് ഹൺഡ്രഡ് മീറ്റർ അപ്പർച്ചർ സ്ഫെറിക്കൽ ടെലിസ്കോപ്പ് അഥവാ ഫാസ്റ്റ് (Five-hundred-meter Aperture Spherical Telescope - FAST) തെക്കു-പടിഞ്ഞാറാൻ ചൈനയിലെ ഗുഷു പ്രവിശ്യയിലെ പിങ്‌താങ്ങ് മലനിരയിൽ സ്ഥിതി ചെയ്യുന്നു.
500മീറ്റർ വ്യാസമുള്ള ഈ റേഡിയോ ദൂരദർശിനിയായിരിക്കും ഇനി ലോകത്തിലെ ഒറ്റ ഡിഷിൽ തീർത്ത ഏറ്റവും വലിയ റേഡിയോ ദൂരദർശിനി.
റാറ്റാൻ-600 എന്ന എന്ന റഷ്യൻ റേഡിയോ ദൂരദർശിനിക്കു ശേഷം രണ്ടാം സ്ഥാനത്തും ഫാസ്റ്റ് ഉണ്ടാവും.
ഫാസ്റ്റിന്റെ നിർമ്മാണം 2011ൽ ആരംഭിച്ച് 2016ജൂൺ മാസത്തിൽ പൂർത്തീകരിച്ചു.
2016 സെപ്റ്റംബർ 25 മുതൽ ഇത് പരീക്ഷണാർത്ഥം പ്രവർത്തിപ്പിച്ചു തുടങ്ങി.
ഫൈവ് ഫിംഗേഴ്സ് ഇംഗ്ലീഷ് വിലാസം https://ml.wikipedia.org/wiki/Five_Fingers
സഞ്ജീവ് രാജ് സംവിധാനം ചെയ്ത് 2005-ൽ പുറത്തിറങ്ങിയ ഒരു മലയാളചലച്ചിത്രമാണ് ഫൈവ് ഫിംഗേഴ്സ് .
കുഞ്ചാക്കോ ബോബൻ , കാർത്തിക , സുധീഷ് , റിയാസ് ഖാൻ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
അഭിനേതാക്കൾ കുഞ്ചാക്കോ ബോബൻ – മനു കാർത്തിക – മീര സുധീഷ് – റഫീക്ക് റിയാസ് ഖാൻ – ഹരിനാരായണൻ ബിനീഷ് കോടിയേരി – അമിത് സായി കുമാർ – കൃഷ്ണമൂർത്തി അഗസ്റ്റിൻ – കുരിയച്ചൻ സിദ്ദിഖ് – ചന്ദ്രപ്പൻ ജനാർദ്ദനൻ – ഫാ.
നെടുമ്പരൻ കൽപ്പന – മേരിക്കുട്ടി മധുപാൽ – സണ്ണിച്ചൻ സംഗീതം
ഗാനരചന നിർവ്വഹിച്ചിരിക്കുന്നത് സച്ചിദാനന്ദൻ പുഴങ്കര , സംഗീതസംവിധാനം നിർവ്വഹിച്ചിരിക്കുന്നത് ബെന്നി ജോൺസൺ.
"കരിവളയോ" കെ.ജെ. യേശുദാസ് , സുജാത മോഹൻ 4:40 2.
"തിങ്കൾപ്പൊട്ട്" ശങ്കർ മഹാദേവൻ 4:48 3.
"മാക്കാച്ചി" അഫ്സൽ 4:04 4.
"ചന്ദനപ്പൊൻ" കെ.ജെ. യേശുദാസ് 4:39 5.
"കരിവളയോ" സുജാത മോഹൻ 4:40 6.
"പച്ചക്കിളി" സാബു ലാൽ 6:09 പുറത്തേക്കുള്ള കണ്ണികൾ ഫൈവ് ഫിംഗേഴ്സ് ഇന്റർനെറ്റ് മൂവി ഡാറ്റാബേസിൽ
ഫ്ലിക്കർ ഇംഗ്ലീഷ് വിലാസം https://ml.wikipedia.org/wiki/Flickr
ചിത്രങ്ങളും,വീഡിയോകളും അപ്‌ലോഡ് ചെയ്യുന്നതിനും,വെബ്ബ് സർവ്വീസുകൾക്കും,ഓൺലൈൻ കമ്മ്യൂണിറ്റിയുമായും ഉപയോഗിക്കുന്ന ഒരു ഒരു അമേരിക്കൻ വെബ്ബ്‌സൈറ്റ് പ്ലാറ്റ്ഫോം ആണ്‌ ഫ്ലിക്കർ .
ഉപയോക്താക്കൾ സാധാരണ എടുക്കുന്ന ചിത്രങ്ങൾ അപ്‌ലോഡ് ചെയ്യുന്നതിനോടൊപ്പം , ബ്ലോഗർമാർ ഒരു ചിത്രസഞ്ചയികയായും ഇതിനെ ഉപയോഗിക്കുന്നു.
2004 ൽ ലുഡികോർപ്പ് ഇത് സൃഷ്ടിച്ചു.
അമേച്വർ, പ്രൊഫഷണൽ ഫോട്ടോഗ്രാഫർമാർ ഉയർന്ന റെസല്യൂഷൻ ഫോട്ടോകൾ ഹോസ്റ്റുചെയ്യുന്നതിലൂടെ ഇത് ജനപ്രിയമാണ്.
നിരവധി തവണ ഉടമസ്ഥാവകാശം മാറിമാറി വന്നിരുന്നു.
2018 ഏപ്രിൽ 20 മുതൽ സ്മഗ് മഗിന്റെ ഉടമസ്ഥതയിലാണ്.
2013 മാർച്ച് 20 വരെ, ഫ്ലിക്കറിൽ ആകെ 87 ദശലക്ഷം രജിസ്റ്റർ ചെയ്ത അംഗങ്ങളും 3.5 ദശലക്ഷത്തിലധികം പുതിയ ചിത്രങ്ങളും പ്രതിദിനം അപ്‌ലോഡുചെയ്യുന്നുവെന്ന് ദി വെർജ് റിപ്പോർട്ട് ചെയ്യുന്നു.
2011 ഓഗസ്റ്റ് 5 ന് 6 ബില്ല്യണിലധികം ചിത്രങ്ങൾ ഹോസ്റ്റുചെയ്യുന്നതായി വെബ്‍സൈറ്റ് റിപ്പോർട്ട് ചെയ്തു.
ഒരു അക്കൗണ്ട് രജിസ്റ്റർ ചെയ്യാതെതന്നെ ഫോട്ടോകളും വീഡിയോകളും ഫ്ലിക്കറിൽ നിന്ന് ആക്സസ് ചെയ്യാൻ കഴിയും.
എന്നാൽ സൈറ്റിലേക്ക് ഉള്ളടക്കം അപ്‌ലോഡ് ചെയ്യുന്നതിന് ഒരു അക്കൗണ്ട് നിർബന്ധമാണ്.
ഒരു അക്കൗണ്ട് രജിസ്റ്റർ ചെയ്യുമ്പോൾ ഉപയോക്താവ് അപ്‌ലോഡ് ചെയ്ത ഫോട്ടോകളും വീഡിയോകളും അടങ്ങിയ ഒരു പ്രൊഫൈൽ പേജ് സൃഷ്ടിക്കാൻ ഉപയോക്താക്കളെ അനുവദിക്കുന്നു.
കൂടാതെ മറ്റൊരു ഫ്ലിക്കർ ഉപയോക്താവിനെ ഒരു കോൺടാക്റ്റായി ചേർക്കാനുംള്ള കഴിയുന്നു.
മൊബൈൽ ഉപയോക്താക്കൾക്കായി, ഐ.ഒ.എസ്. , ആൻഡ്രോയ്ഡ് ,ഒപ്റ്റിമൈസ് ചെയ്ത മൊബൈൽ സൈറ്റ് എന്നിവയ്‌ക്കായുള്ള ഔദ്യോഗിക മൊബൈൽ അപ്ലിക്കേഷനുകൾ ഫ്ലിക്കറിൽ ഉണ്ട്.
സ്റ്റീവാർട്ട് ബട്ടർഫീൽഡും കാറ്ററിന ഫേക്കും ചേർന്ന് സ്ഥാപിച്ച വാൻകൂവർ ആസ്ഥാനമായുള്ള കമ്പനിയായ ലുഡികോർപ്പാണ് 2004 ഫെബ്രുവരി 10-ന് ഫ്ലിക്കർ ആരംഭിച്ചത്.
ലുഡികോർപ്പിന്റെ ഗെയിം നെവെർൻഡിംഗ് എന്ന വെബ് അധിഷ്‌ഠിത മൾട്ടിപ്ലെയർ ഓൺലൈൻ ഗെയിമിനായി ആദ്യം സൃഷ്‌ടിച്ച ടൂളുകളിൽ നിന്നാണ് ഈ സേവനം ഉയർന്നുവന്നത്.
ഫ്ലിക്കർ കൂടുതൽ പ്രായോഗികമായ ഒരു പ്രോജക്റ്റാണെന്ന് തെളിയിച്ചു, ഒടുവിൽ ഗെയിം നെവെർൻഡിംഗ് ഉപേക്ഷിക്കപ്പെട്ടു, ബട്ടർഫീൽഡ് പിന്നീട് സമാനമായ ഒരു ഓൺലൈൻ ഗെയിമായ ഗ്ലിച്ച് ആരംഭിച്ചു,  അത് 2012 നവംബർ 14-ന് അടച്ചുപൂട്ടി.
ഫ്ലിക്കറിന്റെ ആദ്യകാല പതിപ്പുകൾ തത്സമയ ഫോട്ടോ എക്സ്ചേഞ്ച് കഴിവുകളുള്ള ഫ്ലിക്കർ ലൈവ് എന്ന ചാറ്റ് റൂമിൽ ശ്രദ്ധ കേന്ദ്രീകരിച്ചിരുന്നു.
തുടർച്ചയായ പരിണാമങ്ങൾക്ക് ശേഷം വ്യക്തിഗത ഉപയോക്താക്കൾക്കായി ബാക്ക്-എൻഡിൽ അപ്‌ലോഡ് ചെയ്യുന്നതിലും ഫയൽ ചെയ്യുന്നതിലും കൂടുതൽ ശ്രദ്ധ കേന്ദ്രീകരിക്കുകയും ചാറ്റ് റൂം സൈറ്റ് മാപ്പിൽ നൽകുകയും ചെയ്തു.
ഫ്ലിക്കറിന്റെ ബാക്ക്-എൻഡ് സിസ്റ്റങ്ങൾ ഗെയിം നെവെർഡിംഗിന്റെ കോഡ്ബേസിൽ നിന്ന് മാറി പരിണമിച്ചതിനാൽ ഇത് ഒടുവിൽ ഉപേക്ഷിക്കപ്പെട്ടു.
ടാഗുകൾ, ഫോട്ടോകളെ ഫേവറേറ്റായി അടയാളപ്പെടുത്തൽ, ഗ്രൂപ്പ് ഫോട്ടോ പൂളുകൾ, ഇന്ററെസ്റ്റിംഗ്നെസ്സ് എന്നിവയാണ് ഫ്ലിക്കറിന്റെ തുടക്കത്തിൽ ഇല്ലാത്ത പ്രധാന സവിശേഷതകൾ, അതിനായുള്ള പേറ്റന്റ് തീർച്ചപ്പെടുത്തിയിട്ടില്ല.
ഇതും കൂടി കാണുക Image hosting service Image sharing List of online image archives List of image-sharing websites List of social networking websites User-generated content Tumblr പുറത്തേക്കുള്ള കണ്ണികൾ Flickr എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‍സൈറ്റ് | https://www.flickr.com/ അവലംബം ↑ {{ cite web }} : horizontal tab character in | title= at position 10 ( help ) ↑ {{ cite news }} : Check date values in: | date= ( help ) ; Cite has empty unknown parameter: | coauthors= ( help ) ; External link in | publisher= ( help ) ; Italic or bold markup not allowed in: | publisher= ( help ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഫ്ലിപ്-ഫ്ലോപ് ഈ ലേഖനം ദുർഗ്രഹമാം വിധം സാങ്കേതികസംജ്ഞകൾ ഉൾക്കൊള്ളുന്നു.
ഒരു ലോജിക് ഗേറ്റിന് അതിന്റെ ഇൻപുട്ടിലേക്ക് നൽകുന്ന നിർദ്ദേശങ്ങൾക്ക് അനുസരിച്ച് യുക്തമായ തീരുമാനങ്ങൾ എടുക്കാൻ കഴിയും.
എന്നിരുന്നാലും ഇൻപുട്ടിലേക്ക് നൽകുന്ന വിവരങ്ങൾ ശേഖരിച്ച് വെക്കാനുള്ള മെമ്മറി അവയ്ക്കില്ല.
എന്നാൽ ഫ്ലിപ്-ഫ്ലോപ് സർക്യുട്ടുകൾക്ക് ഇൻപുട്ടിൽ നൽകിയ വിവരങ്ങൾ വീണ്ടെടുക്കാനുള്ള കഴിവുണ്ട്.
കാരണം ഇവ ബൈ സ്റ്റേബിൾ സർക്യുട്ടുകളാണ്.
അതായത് എപ്പോഴും ഇവ ഒന്നുകിൽ HIGH സ്റ്റേറ്റിലോ അല്ലെങ്കിൽ LOW സ്റ്റേറ്റിലോ ആയിരിക്കും.
അതിനാൽ ഫ്ലിപ്-ഫ്ലോപ്പിലേക്ക് നൽകുന്ന ഇൻപുട്ടിന് ഔട്പുട്ടിനെ നിയന്ത്രിച്ച് HIGH അല്ലെങ്കിൽ LOW വോൾട്ടെജ് ഉള്ള ഡിജിറ്റൽ സിഗ്നലുകൾ ഉണ്ടാക്കാൻ കഴിയും.
പ്രമാണം:B1vfhbfgtyh.jpg ഫ്ലിപ്-ഫ്ലോപ്പിന്റെ അടിസ്ഥാന ഘടന
ഒരു ഫ്ലിപ്-ഫ്ലോപ്പിന്റെ അടിസ്ഥാന ഘടനയാണ് ചിത്രത്തിൽ കാണിച്ചിരിക്കുന്നത്.
Q1 Q2 രണ്ട് സി-ഇ ആംപ്ലിഫയറുകളെ സൂചിപ്പിക്കുന്നു.
Q1-ൻറെ കളക്ടറിൽ നിന്നുള്ള ഔട്പുട് Q2-വിന്റെ ബേസ് ഇന്പുട്ട് aayi മാറുന്നു.
അതുപോലെ Q2-വിൽ നിന്നുള്ള ഔട്പുട്ട് Q1-നും ലഭിക്കുന്നു.
Q1 കറൻറ് കടത്തിവിട്ടാൽ Q1 ഓൺ ആകുകയും അതേസമയം Q2 ഓഫ് ആകുകയും ചെയ്യുന്നു.
അതുപോലെ Q2 ഓൺ ആയാൽ Q1 ഓഫ് ആകുന്നു.
അതായത് ഒന്ന് കറന്റ് കടത്തി വിട്ടാൽ മറ്റത് കറന്റ് കടത്തി വിടാതിരിക്കുന്ന്നു.
കളക്ടർ വോൾടേജ്കളാണ് ഇവിടെ ഔട്പുട്ട്.
Q1-ൻറെ ബേസിൽ കൂടി കറന്റ് ഒഴുകാൻ പ്രാപ്തമാക്കുന്ന ഒരു ഇൻപുട്ട് നൽകിയാൽ Q1-ൻറെ കളക്ടർ വോൾടേജ് അഥവാ ഔട്പുട്ട് വോൾടേജ് കുറയുന്നു.
ഈ സമയം Q1-ൻറെ ഔട്പുട്ട് വോൾടേജ് LOW ആണെന്ന് പറയാം.
ഇത് കാരണമായി Q2-ൻറെ ബേസ് കറന്റ് കുറയുന്നു .
അതിന്റെ ഫലമായി കലക്ടറിലൂടെയുള്ള കറന്റ് കൂടുന്നു.
ഈ സമയംQ2-ൻറെ ഔട്പുട്ട് HIGH ആണെന്ന് പറയാം.
ഇപ്രകാരം Q2-ൻറെ ഔട്പുട്ട് വോൾടേജ് LOW ആകുമ്പോൾ Q1-ൻറെ ഔട്പുട് HIGH ആകുന്നു.
അതായത് രണ്ട് വോൾടേജ്കളും എപ്പോഴും വിപരീതമായിരിക്കും അല്ലെങ്കിൽ കോംപ്ലിമെന്ററി  ആയിരിക്കുമെന്ന് പറയാം.
ബൈനറിയിൽ HIGH എന്നതിനെ 1 കൊണ്ടും LOW എന്നതിനെ 0 കൊണ്ടുമാണ് സൂചിപ്പിക്കുന്നത്.
രണ്ടിൽ ഏത് സ്റ്റേറ്റ് ആയാലും ഫ്ലിപ്-ഫ്ലോപ്പുകൾ സ്ഥിരതയുള്ളവയായിരിക്കും.
ഇവയിലേക്കുള്ള ഇൻപുട്ടുകളെ നിയന്ത്രിച്ച് കൊണ്ട് ഇവയിൽ നിന്നുള്ള ഔട്പുട്ടുകളെ നമുക്ക് നിയന്ത്രിക്കാൻ കഴിയും.
ആർ-എസ് ഫ്ലിപ്-ഫ്ലോപ്പുകൾ പ്രമാണം:B2qsd.jpg ആർ-എസ് ഫ്ലിപ്-ഫ്ലോപ്പുകൾ
ഇവയാണ് അടിസ്ഥാന ഫ്ലിപ്-ഫ്ലോപ് ലോജിക് സർക്യുട്ടുകൾ.
ആർ-എസ് ഫ്ലിപ്-ഫ്ലോപ്പുകളുടെ പ്രതീകാത്മക ചിത്രീകരണമാണ് ചിത്രത്തിൽ കാണിച്ചിരിക്കുന്നത്.
അതിന്റെ രണ്ട് ഇൻപുട്ടുകളെ സെറ്റ് (S) എന്നും റീസെറ്റ് (R) എന്നും പറയുന്നു.
ഇവിടെയുള്ള രണ്ട് ഔട്പുട്ടുകളും എപ്പോഴും കോംപ്ലിമെന്ററി ആയിരിക്കും.
അതായത് ഇപ്പോൾ Q1 ലോജിക് 1 ആകുന്നോ Q2 ലോജിക് 0 ആയിരിക്കും.
R-ന്റെയും S-ന്റെയും ടെർമിനൽസിൽ കാണുന്ന ചെറിയ വൃത്തങ്ങൾ സൂചിപ്പിക്കുന്നത് ഈ ഫ്ലിപ്-ഫ്ലോപ്പിന് ആക്ടിവ് ആയ LOW ഇന്പുട് ഉണ്ടെന്നാണ്.
അതായത് ഈ ഫ്ലിപ്-ഫ്ലോപ്പിനെ ആക്ടിവേറ്റ് ചെയ്യാൻ ലോജിക് 0 ആവശ്യമാണ്.
ആർ-എസ് ഫ്ലിപ്-ഫ്ലോപ്പിലേക്കുള്ള വിവിധ ഇൻപുട്ടുകളും അതിനനുസരിച്ച് ഇവ ഉണ്ടാക്കുന്ന പ്രതികരണങ്ങളുമാണ് ചിത്രത്തിലെ ട്രൂത് ടേബിളിൽ കാണിച്ചിരിക്കുന്നത്.
ഇവ പ്രവർത്തിക്കുന്ന വിവിധ രീതികൾ : പ്രൊഹിബിറ്റഡ് മോഡ്
ഇവ സാധാരണയായി ഉപയോഗിക്കാറില്ല.
കാരണം ഈ മോഡിൽ രണ്ട് ഔട്പുട്ടുകളും HIGH ആണ്.
പക്ഷെ ഒരു ഫ്ലിപ്-ഫ്ലോപ്പിന്റെ രണ്ടു ഔട്പുട്ടുകളും കോംപ്ലിമെന്ററി ആയിരിക്കണം.
അതിനാൽ ഇവ സാധാരണയായി പരിഗണിക്കാറില്ല.
സെറ്റ് മോഡ്
S ഇന്പുട് നോർമൽ ആകുമ്പോഴാണ് ഈ സ്റ്റേറ്റിലെത്തുന്നത്.
ഇതിന്റെ ഫലമായി Q1 ഔട്പുട്ട് ലോജിക് 1 ആയിത്തീരുന്നു.
അതായത് S-ൽ കൊടുക്കുന്ന LOW വോൾടേജ് ഇൻപുട്ട് Q1-ൽ HIGH വോൾടേജ് ഔട്പുട്ട് തരുന്നു.
റീസെറ്റ് മോഡ്
ഇതിൽ R ഇൻപുട്ട് ലോജിക് 0 ആക്കുമ്പോൾ Q2 ഔട്പുട്ട് ലോജിക് 1 ആകുന്നു ഒപ്പം Q1 ഔട്പുട്ട് ലോജിക് 0 ആകുന്നു.
അതായത് R ഇൻപുട്ട് LOW ആകുമ്പോൾ Q1 ഇൻപുട്ടും LOW ആകുന്നു.
ഡിസേബിൾ മോഡ്
ഈ സ്റ്റേറ്റിൽ മാറ്റങ്ങൾ ഒന്നും തന്നെ സംഭവിക്കുന്നില്ല.
ഇതിൽ രണ്ട് ഇൻപുട്ടുകളും ലോജിക് 1 അഥവാ HIGH ആക്കുന്നു.
അതിന്റെ ഫലമായി രണ്ട് ഔട്പുട്ടുകളും ലോജിക്  0 അഥവാ LOW ആകുന്നു.
ആർ-എസ് ഫ്ലിപ്-ഫ്ലോപ്പ് സർക്യുട്ടുകളെ ആർ-എസ് ലാച്ച് (R-S Latch) എന്നും വിളിക്കുന്നു.
കാരണം ഡിസേബിൾ  മോഡിൽ ആയിരിക്കുമ്പോൾ S അല്ലെങ്കിൽ R ഇൻപുട്ടിന് മാറ്റം വരുത്തുന്നതുവരെ അതേ മോഡിൽ തന്നെ തുടരുന്നു.
താൽക്കാലികമായ ഡിജിറ്റൽ വിവരശേഖരണങ്ങൾക്ക് ലാച്ച് സർക്യുട്ടുകൾ ഉപയോഗിയ്ക്കാറുണ്ട്.
ക്ലോക്കഡ് ആർ-എസ് ഫ്ലിപ്പ്-ഫ്ലോപ്പുകൾ പ്രമാണം:B3hdggghvfbnm.jpg ക്ലോക്കഡ് ആർ-എസ് ഫ്ലിപ്പ്-ഫ്ലോപ്പുകൾ
ക്ലോക്കുകൾ എന്നാൽ ഒരു പ്രത്യേക ആവൃത്തിയിലുള്ള പൾസുകളെ പീരിയോഡിക് ആയി അഥവാ നിശ്ചിത ഇടവേളകളിൽ ഉണ്ടാക്കുന്ന സർക്യുട്ടുകളാണ്.
ആർ-എസ് ഫ്ലിപ്-ഫ്ലോപ്പുകളിൽ ഇത്തരം ക്ലോക്കുകൾ ഇല്ല.
ഇവയ്ക്ക് 3 ഇൻപുട്ടുകൾ ഉണ്ടാകും.
സെറ്റ്, റീസെറ്റ്, ക്ലോക്ക് എന്നുവയ്ക്കുള്ള ഇൻപുട്ടുകളാണവ.
ഇവയെല്ലാം ആക്ടിവ് HIGH ഇൻപുട്ടുകളാണ്.
അതായത് HIGH വോൾടേജ് ഇൻപുട്ടുകൾക്ക് മാത്രമേ ഇവയെ ആക്ടിവേറ്റ് ചെയ്യാൻ സാധിക്കു.
അതിനാലാണ് ആർ-എസ് ഫ്ലിപ്പ്-ഫ്ലോപ്പുകളിലേത് പോലെ ഇവിടെ ചിത്രത്തിൽ ടെർമിനലുകളിൽ വൃത്തങ്ങൾ കാണിക്കാത്തത്.
സെറ്റ്, റീസെറ്റ് ഓപ്പറേഷനുകൾ സമയാസമയം നിയന്ത്രിതമായി നടത്താനാണു ക്ലോക്ക് ഇൻപുട്ട് നൽകുന്നത്.
അതിനാൽ CK ഇൻപുട്ട് ടെർമിനലിലേക്ക് നൽകുന്ന ഇൻപുട്ടിന് അനുസരിച്ചായിരിക്കും ഇവിടുത്തെ ഔട്പുട്ട്.
ഇവ പ്രവർത്തിക്കുന്നതിന്റെ ട്രൂത് ടേബിളാണ് ചിത്രത്തിൽ കാണിച്ചിരിക്കുന്നത്.
ഇതിലെ പ്രൊഹിബിറ്റഡ് മോഡ് സാധാരണഗതിയിൽ ഉപയോഗിക്കാറില്ല.
S ഇന്പുട് ലോജിക് 1 ആകുമ്പോൾ സെറ്റ് ഓപ്പറേഷൻ നടക്കുന്നു.
R ഇൻപുട്ട് ലോജിക് 1 ആകുമ്പോൾ റീസെറ്റ് ഓപ്പറേഷനും നടക്കുന്നു.
S, R ഇൻപുട്ടുകൾ ഒരേസമയം 0 ആയാൽ ഫ്ലിപ്ഡി-ഫ്ലോപ് ഡിസേബിൾഡ് സ്റ്റേറ്റിൽ എത്തുന്നു.
കാരണം ഒരു HIGH ഇൻപുട്ട് മാത്രം ഒരേസമയം ലഭിച്ചാലേ ഫ്ലിപ്-ഫ്ലോപ് പ്രവർത്തനക്ഷമമായി ഔട്പുട് തരുകയുള്ളു.
ഡിസേബിൾഡ് സ്റ്റേറ്റിൽ ക്ലോക്ക് ഇൻപുട്ടിന് ഒരു സ്വാധീനവും ഇല്ല.